iPhone X eng kuchli 10 ta smartfon qatoriga kira olmadi

Mashhur AnTuTu xizmati 2018-yil avgust oyining eng kuchli 10 ta Android smartfoni ro‘yxatini tuzdi. Operatsion tizim tanlovi sababli iPhone X reytingda ishtirok etmadi, biroq Apple’ning so‘nggi qurilmasi unda ishtirok etgan taqdirda ham eng kuchli o‘ntalikka kira olmagan bo‘lar edi. Bu haqda “Korrespondent.net” xabar berdi.

Yaxshiroq natija sentabrda Apple ko‘rgazmasida namoyish etiladigan yangi iPhone’dan kutilmoqda.
Reytingda birinchi o‘rinni Xiaomi Black Shark egallagan, ikkinchi va uchinchi o‘rinlardan mos ravishda Meizu 16 va Smartisan Nut R1 o‘rin olgan.
So‘nggi 10-o‘rin Xiaomi Mi Mix 2s smartfoniga nasib qilgan. iPhone X esa o‘zi to‘plagan ballari bilan 11—12-o‘rinni egallagan bo‘lardi.